  Туспуктэм: vk.com (Иван Богданов) Майя Бывальцева Кезлэн шораз туристъёслы картаен но каргуртлэн нимыныз арт-объектъёс кылдозы. Чеберлыко арбериосты ар пумозь пуктыны кулэ. Со сярысь Кез ёрослэн тӧроез Иван Богданов «ВКонтатке» мерлыко вотэсысь бамаз ивортӥз. Карта вылын туристъёслы тунсыко луыны быгатӥсь интыос пусъемын, гожтэмъёс удмурт но ӟуч кылъёсын. Интыослэн туспуктэмъёсы, кунокуаослэн но кафеослэн адресъёссы сьӧрлось лыктэмъёсты йыромонлэсь утёзы. Одӥгез дауркыл (легенда) вера, Кез ним «кыз» кыллэсь пӧрмиз шуыса. Нош ваньмызлы тодмо луись «Кез – страна чудес» веран выжыкыл, пӧртман, нюлэс сярысь малпаськытэ. « Сое лыдэ басьтыса, логотиплы инъет пӧртмась кыз луиз. Озьы графической пусын ёрослэн одӥгез валтӥсь тодметэз интыяськемын – кужмо кыз. <…> Булъёсыз ньыль пумо: вож (нюлэслэн буёдлэз), курень (писпу, музъем), ӟарыт-курень но ӵуж (шунды, сыр) » Иван Богданов, Кез ёрослэн тӧроез Тодэ вайытом, Вавожын крезьлы синпелет усьтӥзы, со ёрослэн одӥгез тодметэз луэ. Тегъёс: Удмуртия Кез умоятон  